Такім чынам, калі верыць суме атрыбутаў, на "нябесных хлябях" ручніка мы бачым знакі шляху грамавога бога, які павінен з'явіцца на вогненным возе. Вядома, інтэрпрэтаваць той ці іншы ўзор мі можам толькі з пэўнаю доляй верагоднасці. Але што датычыць супастаўленняў з вядомымі фактамі археалогіі ці этнаграфіі, тут мы імкнёмся быць максімальна дакладнымі. Вяртаючыся да рамантыкі чытання, прыгадаем словы пра Іаана Хрысціцеля (пра Івана Купалу): ”Се, посылаю ангела моего приготовить путь мой!".